

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 23.janvārī Nr.15

(protokols Nr.2, 14.p.)

**Par zemes ierīcības projekta nekustamajam īpašumam „Brieži”, Mārsnēnu pagastā, Priekuļu novadā, apstiprināšanu**

Priekuļu novada dome novada izskata SIA ,,Latvijasmernieks.lv”, juridiskā adrese Eduarda Smiļģa iela 2A, Rīga, LV-1048, elektroniski iesūtītu iesniegumu (06.11.2019., Nr.3-9/2019-5856), par zemes ierīcības projekta nekustamajam īpašumam „Brieži”, Mārsnēnu pagastā, Priekuļu novadā, apstiprināšanu.

Izvērtējot domes rīcībā esošo informāciju, konstatēts:

1. Nekustamais īpašums „Brieži”, Mārsnēnu pagastā, Priekuļu novadā, ar kadastra numuru 4264 001 0182, sastāv no vienas zemes vienības ar kadastra apzīmējumu 4264 001 0182 - 8,4 ha platībā. Uz sadalāmās zemes vienības atrodas zemes īpašniekam nepiederošs ēku, būvju īpašums;
2. Priekuļu novada pašvaldības īpašuma tiesības uz nekustamo īpašumu „Brieži”, Mārsnēnu pagastā, Priekuļu novadā nostiprinātas Mārsnēnu pagasta zemesgrāmatas nodalījumā Nr.100000563556;
3. Priekuļu novada dome 2019.gada 25.jūlijā pieņēma lēmumu Nr.299 „Par nekustamā īpašuma “Brieži”, Mārsnēnu pagastā, Priekuļu novadā, sadali un zemes ierīcības projekta izstrādes uzsākšanu” (prot.Nr.8, 27.p.), saskaņā ar kuru paredzēts sadalīt zemes vienību ar kadastra apzīmējumu 4264 001 0182 divās zemes vienībās;
4. Priekuļu novada Mārsnēnu pagasta teritorijas plānojums ir pārapstiprināts Priekuļu novada domes sēdē 2009.gada 12.septembrī, protokols Nr.8, p.12.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 26. un 28. punktu, likuma „Par pašvaldībām” 21.panta pirmās daļas 27.punktu, Ministru kabineta 2015.gada 8.decembra noteikumiem Nr.698 „Adresācijas noteikumi” 9.punktu, un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu un Priekuļu novada domes Tautsaimniecības komitejas 2020.gada 16.janvāra atzinumu par lēmuma projektu (protokols Nr.1), atklāti balsojot: PAR –13 (Elīna Stapulone, Aivars Tīdemanis, Sarmīte Orehova Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Mārīte Raudziņa, Dace Kalniņa, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Apstiprināt zemes ierīcības projektu, kas paredz nekustamajā īpašumā „Brieži”, Mārsnēnu pagastā, Priekuļu novadā, ietilpstošās zemes vienības ar kadastra apzīmējumu 4264 001 0182 sadalīšanu divās atsevišķās zemes vienībās, saskaņā ar pielikumu;
2. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4264 001 0327 – Nr.2 zemes ierīcības projektā, piešķirt nosaukumu ,,Pauguri”, Mārsnēnu pagastā, Priekuļu novadā:
   1. zemes vienības ar kadastra apzīmējumu 4264 001 0327 platība 7,6 ha, vairāk vai mazāk, cik izrādīsies zemes vienību iemērot dabā;
   2. zemes vienības ar kadastra apzīmējumu 4264 001 0327 zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
3. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4264 001 0326 – Nr.1 zemes ierīcības projektā 0,8 ha platībā, saglabāt nosaukumu un adresi “Brieži”, Mārsnēnu pagastā, Priekuļu novadā,
   1. zemes vienības ar kadastra apzīmējumu 4264 001 0326 platība - 0,8 ha, vairāk vai mazāk, cik izrādīsies zemes vienību iemērot dabā;
   2. uz zemes vienības ar kadastra apzīmējumu 4264 001 0326 esošajām ēkām saglabājas adrese ,,Brieži”, Mārsnēnu pagasts, Priekuļu novads, LV-4129;
   3. zemes vienības ar kadastra apzīmējumu 4264 001 0326 zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
4. Pielikumā grafiskais pielikums uz vienas lapas.
5. Atbildīgā par lēmuma izpildi Attīstības nodaļas vadītāja Vineta Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone